# Shikma Bressler

Shikma Schwartzman-Bressler (en hebreu: שקמה ברסלר; Haifa, 10 de juliol de 1980) és una física israeliana. Investigadora de l'Institut de Ciència Weizmann, figura entre les persones que participen a la investigació de l'accelerador de partícules del CERN a Suïssa com a membre d'ATLAS. També és una activista social i una figura destacada de les protestes de les "Banderes Negres" que tingueren lloc el 2020 contra Benjamin Netanyahu.
Bressler dirigeix un grup de recerca en física al departament de partícules i astrofísica de l'Institut Weizmann i s'ocupa de la investigació sobre el bosó de Higgs.

## Biografia

Shikma Bressler va néixer a Haifa, al si d'una família benestant israeliana. Segona infant entre els quatre fills d'una mare metge i d'un pare que era un treballador sènior a Elbit systems, va créixer al kibbuts Gvat i Timrat. Quan era més jove va jugar a bàsquet a l'equip "Ha'poel Galil Elyon" i a la selecció juvenil d'Israel. Després del seu servei militar, Bressler va passar a jugar al "Ha'poel Haifa". Es va retirar de l'esport després d'haver-se lesionat i començà aleshores els seus estudis al Technion.
Hi va obtenir una llicenciatura, amb menció, en física i matemàtiques, i també hi féu un màster en física l'any 2006 i més endavant el doctorat que acabà l'any 2011. El 2012 es va incorporar a la facultat de l'Institut Weizmann. L'any següent, Bressler va formar a l'Institut un equip encarregat del desenvolupament de detectors i de física de partícules. Aquest grup s'ocupa del desenvolupament de conceptes avançats en el camp dels detectors de radiació. Alhora és una investigadora ben activa a l'accelerador de partícules del CERN a Suïssa, on s'ocupa de recopilar dades del detector d'ATLAS investigant més enllà del model estàndard de la física de partícules. i on és també experta en la investigació sobre el bosó de Higgs
Va tenir dos infants d'un primer casament i, més tard, després de divorciar i tornar a casar-se té ara cinc filles.

## Premis i distincions

* 2016 - Premi Charles Clore de recerca.
* 2020 - Bressler va figurar a la llista de TheMarker de les 100 persones més influents d'Israel i a la llista de la revista Forbes de les 50 dones més influents d'Israel.
* 2021 - Premi de Física experimental Nathan Rosen Experimental per a joves físics atorgat per la Societat de Física Israeliana.

## Referències

* ↑ «Shikma Bressler: “A Israel el govern vol fer un cop d’estat”». Vilaweb, 25-04-2023 [Consulta: 12 maig 2023].
* ↑ Kopepper, Ruta. «Shikma Bressler, Initiator of "The Black Flag Protests" at #16 of the 100 Most Influential People List» (en hebreu). The Marker, 2020. [Consulta: December 2, 2020].
* 1 2 «Dr. Shikma Bressler Deeply Examines the Laws of Nature» (en hebreu). Weizmann Institute of Science, 2014. [Consulta: November 28, 2020].
* ↑ Shpigel, Noa. «This is How a Whatsapp Conversation Between Three Brothers and a Sister Became "The Black Flag Protests"» (en hebreu). Haaretz, March 25, 2020. [Consulta: December 2, 2020].
* ↑ Vaknin, Yossi. «Women: Revolution at Ha'poel Galil Elyon» (en hebreu). Ynet, July 11, 2000. [Consulta: November 28, 2020].
* ↑ «Awards 2016» (en hebreu). Weizmann Institute of Science, 2016. [Consulta: November 28, 2020].
* ↑ «100 Most Influential People in Israel 2020» (en hebreu). TheMarker, 2020.
* ↑ «PowerWomen 2020» (en hebreu). Forbes. [Consulta: November 29, 2020].
* ↑ «IPS Awards 2021» (en anglès). The Israeli Physical Society, 2021. Arxivat de l'original el d’abril 18, 2021. [Consulta: February 1, 2021].